GiliGold/VAD_KnessetCorpus huggingface dataset:
סימן ג': הם ממונים.
סימן ג': אז יוצא שאין גוף אחד שמוציא מינוי למועצה אלא לכל חבר במועצה יש מינוי בפני עצמו וזה נראה מאוד מסורבל.
סימן ג': בנוסף לכך, השאלה מתי קמה המועצה, מתי היא מתחילה לפעול כי הכול תלוי בכל מיני מינויים.
סימן ג': יכול להיות שהשאלה לא מתייתרת גם אם אלה נציגים של שרים והשרים לא שולחים נציגים, אבל יש כאן משהו שנראה קצת מסורבל ולכן הצענו נוסח אחר.
<לימור תוסיה כהן: הכוונה כאן הייתה לשמור על איזון בין שר הבריאות לשר החקלאות.
<לימור תוסיה כהן: אולי המשרדים יתייחסו לזה.
<לימור תוסיה כהן: אין בעיה ששר ימליץ לשר אחר והמועמד שלו, לא יהיה לגבי שיקול דעת אלא השר האחר יחויב למנות אותו.
<נעה בן שבת: הכוונה הייתה להגיד שיהיה נציג של שר הבריאות.
<נעה בן שבת: אתה ממנה נציג של שר הבריאות.
<נעה בן שבת: אתה לא יכול למנות מישהו ששר הבריאות לא הציע לך אבל לפחות האקט של המינוי הוא אקט אחד.
אלי אלאלוף: נקבע מינוי על ידי שר אחד.
<נעה בן שבת: שני השרים.
<אפרת אביאני: שני השרים.
שולי מועלם-רפאלי: אתמול ברפורמת החשמל, במועצה של הגוף החדש יש שניים שממנה שר האוצר ושניים שממנה שר האנרגיה.
שולי מועלם-רפאלי: למה כאן אי אפשר לעשות אותו הדבר?
<נעה בן שבת: אפשר לעשות אלא שיש לנו כאן תשעה חברים.
אלי אלאלוף: יש כאן ארבעה משרדים.
<אפרת אביאני: זה בסדר כפי שזה מנוסח כעת.
<אפרת אביאני: השרים ימנו את כולם והנציגים יהיו נציגים של משרדים שונים.
אלי אלאלוף: שר החקלאות ושר הבריאות ימנו.
<אפרת אביאני: השרים ימנו.
אלי אלאלוף: על פי המלצות המשרדים.
<לימור תוסיה כהן: המשרדים הרלוונטיים.
<נעה בן שבת: כך זה רשום כרגע.
<נעה בן שבת: רציתי להסביר למה שינינו כאן את המודל לעומת מה שהיה בנוסח הכחול.
<נעה בן שבת: 32ז.
<נעה בן שבת: מועצת התאגיד
חברים, והם: מי שמתקיים בו האמור בסעיף 16א(1) לחוק החברות הממשלתיות והוא בעל ניסיון של עשר שנים לפחות באחד מאלה, או בעל ניסיון מצטבר של עשר שנים לפחות בשניים אלה, והוא יהיה יושב ראש המועצה.
חברים, והם: תפקיד ניהולי בכיר בתחום המזון או בריאות הציבור.
חברים, והם: תפקיד בכיר בתחום הניהול העסקי של תאגיד בעל היקף עסקים משמעותי.
חברים, והם: מנהל שירות המזון הארצי במשרד הבריאות או מי שהוא עובד שירות המזון הארצי במשרד הבריאות שיהיה נציג שר הבריאות על פי המלצת מנהל שירות המזון הארצי במשרד הבריאות.
חברים, והם: מנהל היחידה הווטרינרית בשירות המזון הארצי במשרד הבריאות, או מי שהוא עובד היחידה הווטרינרית בשירות המזון הארצי במשרד הבריאות שיהיה נציג שר הבריאות על פי המלצת מנהל המחלקה הווטרינרית בשירות המזון הארצי במשרד הבריאות.
חברים, והם: המנהל במשרד – אנחנו במשרד החקלאות - או מי שהוא עובד השירותים הווטרינריים במשרד, שיהיה נציג השר על פי המלצת המנהל.
שולי מועלם-רפאלי: המנהל זה המנהל הכללי?
<אפרת אביאני: מנהל השירותים הווטרינריים.
<אפרת אביאני: זה חוק הרופאים הווטרינריים.
<נעה בן שבת: הרופא הראשי לפיקוח על מוצרים מהחי בשירותים הווטרינריים במשרד, או מי שהוא עובד השירותים הווטרינריים במשרד שיציע השר על פי המלצת המנהל.
<אפרת אביאני: זה כדי לתת מענה למצבים בהם אין מישהו שממלא את הפונקציה הזאת באותו רגע.
<נעה בן שבת: עובד משרד האוצר שיהיה נציג שר האוצר.
<נעה בן שבת: עובד משרד הכלכלה שיהיה נציג שר הכלכלה.
<נעה בן שבת: נציג ציבור בעל ניסיון משמעותי בעיבוד, שיווק או הובלה של מזון מן החי שיציע שר הבריאות.
<לימור תוסיה כהן: הערה לעניין הזה.
<לימור תוסיה כהן: קיבלתי הבוקר מייל משרון רוברטס לפני שהיא נסעה להתחתן.
אלי אלאלוף: מאחלים לה מזל טוב.
<לימור תוסיה כהן: היא כתבה לי שיש איזשהו שינוי שהוא מחויב בסעיף הזה בשל שינויים קודמים שעשיתם בחלקים קודמים.
<לימור תוסיה כהן: יש להוסיף אפשרות לפיה הוא בעל ניסיון בהפעלה של מתקן הטעון פיקוח וטרינרי לפי החוק לפיקוח על ייצוא.
שולי מועלם-רפאלי: שנציג הציבור יהיה או מה שמופיע כאן או מה שאמרת?
<לימור תוסיה כהן: או בעל ניסיון בהפעלה של מתקן הטעון פיקוח וטרינרי לפי החוק לפיקוח על ייצוא.
אלי אלאלוף: זאת תוספת לפסקה (8).
שולי מועלם-רפאלי: אבל היא קיימת בסעיף (9).
שולי מועלם-רפאלי: זה כמעט מילה במילה.
אלי אלאלוף: אני סומך עליכם שתאחדו.
אלי אלאלוף: פסקה (8) נשארת כפי שהיא.
אלי אלאלוף: פסקה (9) מספקת את ההערה שלך.
<נעה בן שבת: במקום ניסיון משמעותי, השאלה מה הפעולות, העיבוד, מכירה או הובלה של מזון מי החי.
<נעה בן שבת: כאן יציע את הנציג שר הבריאות.
<לימור תוסיה כהן: יציע.
<אפרת אביאני: אבל במקרה הזה הוא גם ממנה.
אלי אלאלוף: יש חשיבות בין נציג לבין מינוי?
אלי אלאלוף: ברגע שהם מתמנים, הם כבר נציגים ולא רק נציגים של השר.
<אבי שפירא: נציגי ציבור אמורים להיות נציגי ציבור.
שולי מועלם-רפאלי: יושב ראש הוועדה הזה מומחה בנציבי ציבור חברתיים.
<אבי שפירא: נכון, ואני חושב שיש בזה הרבה.
אלי אלאלוף: צריך שמישהו ימליץ על נציג הציבור ואחר כך השר ממנה.
אלי אלאלוף: צריך שהציבור ימליץ.
<אבי שפירא: ההמלצה צריכה להיות של גוף אחר שיש לו אינטרס ציבורי אחר מאשר למשרד הבריאות ולמשרד החקלאות.
<נעה בן שבת: לפעמים יש נציגי ציבור שהם נציגי ארגונים אבל במקרה הזה זה לא מתאים כי אתה רוצה מישהו שהוא מקצועי בתחום ההובלה וכולי.
<לימור תוסיה כהן: לפי מיטב הבנתי, חיפשו כאן מומחיות מאוד מסוימת.
<לימור תוסיה כהן: לגבי המומחיות הספציפית הזאת, אין איזשהו ארגון או גוף שיכול להמליץ על מישהו מתוכו.
אלי אלאלוף: לא מתוכו.
אלי אלאלוף: זה יכול להיות מישהו מבחוץ.
<לימור תוסיה כהן: או מבחוץ.
<לימור תוסיה כהן: בדרך כלל בתאגידים ציבוריים מי שממנה גם את נציגי הציבור, אלה השרים מתוך איזושהי הבנה שמתקיים לפני כן איזשהו תהליך לאיתור אותם נציגי ציבור.
<מירה סלומון: אני מבקשת להזכיר מה תפקיד המועצה.
<מירה סלומון: תפקיד המועצה על פי סעיף 33ט הוא להתוות את מדיניות העסקת הרופאים הווטרינריים והפקחים הווטרינריים - היועצת המשפטית של הוועדה עדיין לא הקריאה את הסעיף אבל זאת המטרה שלהם - בתאגיד לפי הוראות פרק זה, לפקח על הפעילות של התאגיד ועל ביצוע תפקידי המנהל הכללי.
<מירה סלומון: אנחנו סבורים שאין יותר טוב מנציג השלטון המקומי, במיוחד נוכח המורכבות שעשויה להיות בתאגיד, מלשמש כאחד מהנציגים במועצה.
<מירה סלומון: אנחנו העלינו את זה בעבר.
אלי אלאלוף: יש תקדימים כאלה?
<מירה סלומון: מרכז השלטון המקומי או השלטון המקומי, הרשויות המקומיות בעצמן ממנות נציגים שלהן למועצות של תאגידים ממשלתיים ושל גופים ממשלתיים בהרבה מאוד נושאים, בין היתר יושב במועצת הביטוח הלאומי למשל נציג של מרכז השלטון המקומי עבור הרשויות המקומיות.
<מירה סלומון: זה משהו מאוד שכיח.
<מירה סלומון: כאשר יש ממשקי עבודה שקשורים בפעילות הרשות המקומית או בפעילות עובדים של הרשות המקומית, ראוי שיישמע דבר הרשויות המקומיות והשלטון המקומי כבר במהלך התוויית המדיניות.
אלי אלאלוף: אני כאן בהתלבטות כנה.
אלי אלאלוף: אני חושב שיש שני גופים שיכולים להמליץ לשר הבריאות למנות נציג ציבור ולדעתי זה מרכז השלטון המקומי או ארגון הווטרינרים.
אלי אלאלוף: אני חושב שכדאי שזה ייבדק, אם אין לכם תשובה מיידית.
אלי אלאלוף: אני מבקש שתתלבטו כמה דקות ביניכם לפני שתתנו תשובה.
<אפרת אביאני: יש עוד חלופה.
<אפרת אביאני: יש את הסתדרות הרופאים הווטרינרים, שזה הגוף שמייצג את הרופאים הווטרינרים.
<שלמה שלי עינב: לא מייצג.
אלי אלאלוף: אני הצעתי הצעה ואני עומד מאחוריה.
אלי אלאלוף: אנחנו מבקשים שתדונו ביניכם ותחזרו עם תשובה.
אלי אלאלוף: אלה האופציות ואין אופציה שלישית.
<נעה בן שבת: הכוונה היא נציג ציבור אחד לפסקה (8) ואחד לפסקה (9) כי פסקה (9) אומרת: נציג ציבור בעל ניסיון משמעותי בהפעלה של מתקן הטעון פיקוח וטרינרי לפי פקודת מחלות בעלי חיים או לפי החוק לפיקוח על ייצוא, שיציע השר.
שולי מועלם-רפאלי: פעם אחת יציעו לשר הבריאות ופעם אחת יציעו לשר החקלאות.
<אפרת אביאני: אנחנו ניקח את ההצעה ונחזור עם תשובה.
אלי אלאלוף: אם אתם אומרים כן, היינו סוגרים במקום.
אלי אלאלוף: אם לא, נסגור במקום כשתבואו.
אלי אלאלוף: בוקר טוב חברת הכנסת יעל גרמן.
<נעה בן שבת: סעיף קטן (א1) נולד כי הייתה תחושה שאם לגבי היושב ראש תהיה מחלוקת, יכריע בעניין ראש הממשלה.
<נעה בן שבת: חשבנו שעלולה להיות מחלוקת בין השרים.
<נעה בן שבת: (א1) לא מינו השרים את המועצה עד – תאריך כלשהו - ולא הסכימו – ימנה ראש הממשלה.
<לימור תוסיה כהן: בגלל שבמודל הקודם המינוי למעשה מפוצל בין שר החקלאות לשר הבריאות, לא הייתה אפשרות וטו אלא לגבי יושב ראש המועצה.
<לימור תוסיה כהן: אז שמנו את המנגנון הזה שבמקרה של מחלוקת, יכריע ראש הממשלה באופן שלא יוכל לטפרד.
שולי מועלם-רפאלי: מה מסגרת הזמן?
<לימור תוסיה כהן: שם קבענו זמן סביר.
<לימור תוסיה כהן: לא נדרשנו באמת לעניין הזה כדי לתת בכל זאת איזושהי שהות לשרים כן להגיע להסכמות ולא לערב את ראש הממשלה באופן מידי.
אלי אלאלוף: עדיף שלא יהיה להם הרבה זמן.
<לימור תוסיה כהן: אם הוועדה מקבלת "תוך זמן סביר" - זה יהיה.
אלי אלאלוף: שלושים ימים.
<לימור תוסיה כהן: שלושים ימים ממתי?
אלי אלאלוף: מזמן מינוי כל חברי המועצה.
אלי אלאלוף: אני הייתי בכמה מועצות מנהלים רק בהתנדבות ואני ראיתי איך שני שרים לא הספיקו להעביר אחד לשני.
אלי אלאלוף: אני מציע שנקבע שלושים ימים ונחייב את כולם.
אלי אלאלוף: שלושים ימים מיום מינוי כל החברים.
<לימור תוסיה כהן: המינוי הוא בסמכותם.
<לימור תוסיה כהן: במתווה החדש ניתנת לכל שר האפשרות לטרפד את האפשרות למנות את כל המועצה.
<לימור תוסיה כהן: במתווה בכחול זה היה רק לגבי היושב ראש כי כל שר היה ממנה, מוציא כתב מינוי לנציגיםש לו.
אלי אלאלוף: אני אומר כולם תוך שלושים ימים.
<נעה בן שבת: תוך שלושים יום מיום תחילתו של פרק זה.
<קריאה: לא מיום תחילתו של פרק זה.
<נעה בן שבת: אתם צריכים שזה יפעל לפני כן.
<נעה בן שבת: אתם צריכים שהתאגיד יתחיל לפעול לפני כן.
<נעה בן שבת: גם בזה אמרתם שיש חידוש.
אלי אלאלוף: כל המינויים תוך שלושים ימים מקבלת ההודעה.
<לימור תוסיה כהן: נבדוק.
אלי אלאלוף: תבדקו אבל תגבילו בזמן.
שולי מועלם-רפאלי: חייבים מסגרת זמן.
שולי מועלם-רפאלי: זמן סביר, אין לנו הצלחות עם הביטוי הזה בכנסת ואת זוכרת את זה.
אלי אלאלוף: סביר בכנסת זה לא סביר בעם.
<נעה בן שבת: אנחנו נחכה לשמוע מהו פרק הזמן הממוצע.
אלי אלאלוף: בכל מקרה, לא יותר משלושים ימים.
<נעה בן שבת: על מינוי חבר המועצה, ובכלל זה יושב ראש המועצה, יחולו הוראות סעיף 60א לחוק החברות הממשלתיות בשינויים המחויבים ובשינוי זה.
<נעה בן שבת: לא ימונה למועצה מי שלדעת השרים – אני חושבת שגם כאן
<נעה בן שבת: השיקול צריך להיות של השרים כי הם הממנים - הורשע בעבירה שמפאת מהותה, חומרתה או נסיבותיה אין הוא ראוי לכהן כחבר המועצה או שהוגש נגדו כתב אישום בעבירה כאמור וטרם ניתן פסק דין סופי בעניינו, ולא יחולו הוראות סעיף 17(א)(5) לחוק החברות הממשלתיות.
<נעה בן שבת: הנוסח הקודם אמר שכל אחד שמציע את המועמד שלו או ממנה – אז היה מינוי – הוא זה שבוחן האם הוא ראוי לכהן כחבר מועצה.
<נעה בן שבת: הכול מועבר עתה לשרים ומוצע להעביר להם גם את שיקול הדעת ל עניין הזה אלא אם כן אתם חושבים אחרת.
<לימור תוסיה כהן: זה בסדר.
<נעה בן שבת: שהשרים הם אלה שיחליטו.
<נעה בן שבת: השינוי הזה מקובל עליכם.
<לימור תוסיה כהן: בסדר.
אלי אלאלוף: ידוע שהשרים לא בודקים בעצמם.
<קריאה: יש מנגנונים שבודקים עבורם.
<רוית ארבל: הערה טכנית באחד הסעיפים הקודמים נאמר שני נציגי ציבור כאשר אחד מהם הוא נציג ציבור בעל ניסיון משמעותי בעיבוד, שיווק והובלה של מזון.
<נעה בן שבת: המונחים לא מסתדרים עם המונחים בפרק.
<רוית ארבל: היינו רוצים שיהיה ייצור.
<רוית ארבל: הרי עיבוד נכלל בתוך ייצור ולא ההפך.
<נעה בן שבת: השאלה אם זה מזון בכלל או דווקא בשר.
<נעה בן שבת: בעצם לא, זה מזון מן החי.
<רוית ארבל: מזון מן החי, אבל בייצור, שיווק והובלה.
<רוית ארבל: בכל מקרה הייצור כולל עיבוד.
<נעה בן שבת: ייצור כולל עיבוד ומכירה כוללת גם שיווק.
אלי אלאלוף: חסכנו שתי מלים.
<נעה בן שבת: רק החלפנו.
<נעה בן שבת: דין חברי המועצה – אנחנו מבקשים להוסיף את המלים שאינם מקרב עובדי המדינה - ובכלל זה יושב ראש המועצה, כדין עובדי המדינה לעניין החיקוקים המנויים בסעיף 32מד(1) עד (6).
<נעה בן שבת: אנחנו מדברים על כל מיני חוקים שדנים בהבטחת איסור פעילות מפלגתית.
<לימור תוסיה כהן: כל מיני עניינים של בעיקר טוהר מידות.
<נעה בן שבת: צריך לחול על חברי מועצה שאינם מקרב עובדי המדינה כי על עובדי מדינה, זה ממילא חל.
יעל גרמן: מה זה סעיף 32מד?
<נעה בן שבת: הוא בהמשך.
<לימור תוסיה כהן: סעיף 32מד מתייחס לעובדי התאגיד וחלק מהחיקוקים שהחילו על עובדי התאגיד רלוונטי גם לחברי המועצה ולכן זה נעשה כאן על דרך ההפניה.
<נעה בן שבת: הכוונה לחוק שירות המדינה (איסור פעילות מפלגתית ומגבית כספית), חוק הבחירות לכנסת, חוק שירות הציבור (הגבלות לאחר פרישה), חוק שירות הציבור (מתנות), ההוראות הנוגעות לעובדי ציבור בחוק העונשין ופקודת הראיות.
<נעה בן שבת: כלומר, הם יכולים לתת תעודות עובד ציבור על פעילותם כעובדי ציבור.
יעל גרמן: זה לא כולל בדיחות.
יעל גרמן: דברים שנאמרים בבדיחות הדעת.
<נעה בן שבת: 32ח.
<נעה בן שבת: חובת דין וחשבון, הגשת מסמכים וחובת הודעה של יושב ראש המועצה סעיפים 25, 34 ו-35 לחוק החברות הממשלתיות, לעניין חובת מתן דין וחשבון, הגשת מסמכים וחובת הודעה של יושב ראש הדירקטוריון, יחולו בשינויים המחויבים על יושב ראש המועצה.
<נעה בן שבת: 32ט.
<נעה בן שבת: תפקידי המועצה וסמכויותיה המועצה תתווה את מדיניות העסקת הרופאים הווטרינרים והפקחים הווטרינרים בתאגיד בהתאם להוראות פרק זה, תפקח על פעילות התאגיד ועל ביצוע תפקידי המנהל הכללי ופעולותיו, ובכלל זה: תקבע את מדיניות התאגיד, לשם מילוי תפקידי התאגיד כאמור בסעיף 32ה ביעילות ובאופן המאפשר גמישות תפעולית בהתאם לצורכי המשק ובהתאם לתקציבו המאושר של התאגיד.
<נעה בן שבת: הפעולה של התאגיד כמובן צריכה להיות בהתאם לתקציבו המאושר, אבל אמרנו שהתקציב נשען על האגרות הנגבות, אגרות התשלומים הנגבים.
<אפרת אביאני: עדיין צריך להיות לה תקציב מאושר.
<עלי בינג: אנחנו רוצים שיהיה פיקוח על זה וזה לא שהתאגיד יכול מחר להתחיל לגבות עוד אגרות מעוד מפעלים.
<נעה בן שבת: מפעלים לייצוא, אם הוא צריך את האישורים.
<עלי בינג: אין בעיה אבל הכול צריך להיות מאושר.
<עלי בינג: אנחנו לא רוצים שיתנפח כאן איזשהו מנגנון שאין עליו שום פיקוח ובקרה.
<עלי בינג: לכן התקציב המאושר.
<נעה בן שבת: אבל זה לא תקציב שנקבע לו.
<נעה בן שבת: זה התקציב ממקורותיו.
<עלי בינג: נכון.
<עלי בינג: זה בהתאם למה שדיברנו.
<עלי בינג: רק אגרות.
<נעה בן שבת: תעקוב ברציפות אחר הגשמת המדיניות, התכניות והתקציבים של התאגיד לפי פסקה (1).
<נעה בן שבת: תמנה את המנהל הכללי לפי הוראות סעיף 32כט ותפקח על פעולותיו.
את אלה: תקציבו השנתי של התאגיד וביצועו והשימוש במקורות העומדים לרשותו.
את אלה: כאן שוב עולה השאלה מה התקציב ומה המקורות, ואם הם אותו הדבר, למה צריך לכתוב את שני אלה.
<עלי בינג: העניין הוא השימוש בתקציב.
<עלי בינג: המקורות כאמור, אלה האגרות שהוא גובה הן בגין הפיקוח במפעלים והן בגין הפיקוח בשווקים והוא צריך ללק את השימוש הזה.
<עלי בינג: הוא הרי גובה ממפעל אגרה בגין כל קילוגרם שהם מייצרים והוא בעצם משתמש בזה בשביל הפיקוח בשווקים, בשביל להעסיק רופאים ומפקחים בכל מיני ערים אחרות.
<עלי בינג: זאת בעצם המדיניות עליה מדובר.
<עלי בינג: זה השימוש.
<נעה בן שבת: זה השימוש, בסדר, אבל למה צריך להגיד גם תקציב וגם מקורות שעומדים לרשותו?
<נעה בן שבת: זה נשמע שזה אותו הדבר.
<עלי בינג: תקציב זה גם המקור וגם השימוש.
<עלי בינג: אתה קובע את התקציב בהתאם למקורות.
<עלי בינג: זאת הכוונה.
יעל גרמן: נעה, מה הבעיה?
<נעה בן שבת: לא מובן לי מה אומר כל רכיב.
<נעה בן שבת: אני מבינה שתקציב שנתי וביצועו, זה ברור.
<נעה בן שבת: אבל השימוש במקורות העומדים לרשותו שהם לא התקציב - - -
<עלי בינג: זה לא מאוד חשוב.
<עלי בינג: אפשר להוריד את הסיפא.
<רוית ארבל: סליחה, לנו היא מאוד חשובה.
<רוית ארבל: אני לא יודעת למה הייתה הכוונה אבל אנחנו היינו מאוד שמחים אם היה כתוב תקציבו השנתי של התאגיד בהתאם למקורות העומדים לרשותו כדי שיהיה ברור שהוא לא יכול מחר להרחיב את המקורות העומדים לרשותו על ידי גביית אגרות גבוהות יותר.
יעל גרמן: אבל הוא יכול.
<לימור תוסיה כהן: קביעת האגרות היא לא בסמכותו של התאגיד.
<לימור תוסיה כהן: כדי לקבוע את האגרות, הוא צריך אישור של השרים.
<לימור תוסיה כהן: זה ממילא לא משהו שהוא אפשרי עבורו.
<רוית ארבל: אם זה המצב, ממילא נדרש שיהיה כתוב בהתאם למקורות העומדים לרשותו כי אלה הם המקורות והוא לא יכול לשנות אותם.
<עלי בינג: זה נכון.
<עלי בינג: אין מחלוקת על כך.
<רוית ארבל: צריך להיות כתוב "בהתאם למקורות העומדים לרשותו".
<עלי בינג: אנחנו מסכימים.
<אבי שפירא: אני רוצה להציג את ההפוך של העניין.
<אבי שפירא: כלומר, זה בהתאם למקורות שברשותו אבל זה גם צריך להיות בהתאם למילוי התפקיד של בריאות הציבור.
<אבי שפירא: בשום מקום זה לא מופיע ולא מודגש.
<אבי שפירא: אם התאגיד ייווכח לראות שהאגרות אולי מספקות את כוח האדם הקיים שלו, אבל הוא פתאום לא מצליח להשתלט על מה שקורה, איפה מתבטאת האמירה שלו שיש כאן תפקיד שהוא לא מצליח לבצע אותו כמו שצריך?
<אבי שפירא: איפה זה מופיע?
<עלי בינג: האחריות היא של המשרדים המקצועיים שזה משרד הבריאות ומשרד החקלאות.
<עלי בינג: שמענו את ההערה שנאמרה קודם על כך שאתם רוצים שיהיה איזשהו אימפוט.
<עלי בינג: אנחנו נעשה חשיבה איך מכניסים את זה.
<עלי בינג: אנחנו מאוד מאוד נשמח שהתאגיד יהיה אתו שיג ושיח ואם הוא רואה שהוא לא מסתדר, הוא בוודאי יפנה לרגולטור המקצועי ואני מעריך שהרגולטור ייתן את הדעת.
אלי אלאלוף: אבל חשוב שזה יהיה כלול.
<אבי שפירא: דיברנו על זה קודם.
<אבי שפירא: הסכמנו לזה.
<אבי שפירא: נחשוב איך מנסחים.
אלי אלאלוף: איפה נמצא הנושא של תקופת ההקמה?
אלי אלאלוף: התקציב הנדרש בתקופת ההקמה.
<עלי בינג: זה לא מופיע בחוק.
<נעה בן שבת: צריך להבטיח עכשיו.
<עלי בינג: זה לא דבר שנדרש בחוק.
אלי אלאלוף: איך זה ייוולד?
אלי אלאלוף: לידה ספונטנית?
אלי אלאלוף: אני מציע שתחשבו שיהיה סעיף שיכלול את זה, להבטיח שבתקופת ההקמה יהיה שיפוי או לא יודע מה.
אלי אלאלוף: תמצאו את הנוסח המתאים שאלה יהיו הלוואות או לא יודע מה.
<עלי בינג: אני חושב שנתנו על זה את הדעת כאן בוועדה.
אלי אלאלוף: נתנו את הדעת בדיון, זה היה טוב, אבל שיהיה כתוב בחוק כי אי אפשר למנות מישהו שלא יקבל משכורת מהשעה הראשונה.
<עלי בינג: זה ברור.
אלי אלאלוף: אני מבקש שתכללו סעיף לפיו יש אחריות למשרדים הרלוונטיים להעמיד את התקציב לתקופת ההקמה.
<נעה בן שבת: אולי לפחות בסעיף 32מו שנוגע לתקציב התאגיד, תהיה התייחסות נפרדת לתקציב בתקופת ההקמה של התאגיד.
<משה רפאלוביץ: יש כאן איזו אנומליה קטנה שצריך לתת עליה את הדעת.
<משה רפאלוביץ: בעצם מי שיקבע את ההוצאות של התאגיד, אלה הרגולטורים שזה בסדר וזה מוסכם.
<משה רפאלוביץ: אבל מי שיקבע את ההכנסות שלו, זה גובה האגרה, כמות הבשר שתיוצר בארץ.
<משה רפאלוביץ: צריך לוודא שיש הלימה ביניהם, איפה אי ההלימה תבוא לידי ביטוי.
<נעה בן שבת: אבל אלה אותם רגולטורים שקובעים את גובה האגרה.
<נעה בן שבת: לכאורה הם צריכים לקבוע את גובה האגרות בהתאם לצרכים, בהתאם להוצאות הנדרשות.
<משה רפאלוביץ: בסוף יהיה תאגיד שגם יהיה צריך לנהל תקציב.
<לימור תוסיה כהן: יש לנו התייחסות לנושא הזה בהמשך.
<לימור תוסיה כהן: בסעיף 32מו(ג).
<לימור תוסיה כהן: הוראה שאומרת שסכומי האגרות והתשלומים צריכים להיבחן אחת לשלוש שנים ולהתעדכן בהתאם.
<מירה סלומון: הוסכם על אחת לשלוש שנים לפחות.
אלי אלאלוף: אני מציע שכאשר נגיע לסעיף, נחזור להערה הזאת.
<נעה בן שבת: תכנית הפעולה של התאגיד לאותה שנה ותכניותיו לטווח ארוך.
<נעה בן שבת: המבנה הארגוני של התאגיד, מדיניות ההעסקה של העובדים, וכן את שיא כוח האדם בתאגיד בהתאם לסעיף 32מז.
<נעה בן שבת: תהיה אחראית לעריכת הדוחות המפורטים בסעיפים 33(א) לחוק החברות הממשלתיות ולאישורם, ויחולו הוראות סעיפים 33(א1ׂ), (ב) ו-(ד), 33א, 33ב, 33ג לחוק החברות הממשלתיות, לעניין דוחות כספיים והגשת מסמכים.
<נעה בן שבת: הוראות סעיפים 171 ו-172 לחוק החברות, החלות על חברה פרטית, יחולו בשינוים המחויבים על דוחות כספיים של התאגיד.
<נעה בן שבת: הדוחות הכספיים של התאגיד יאושרו על ידי המועצה, ייחתמו בשמה ויוגשו לשרים ולשר האוצר.
אלי אלאלוף: אבל לא רק לשרים.
אלי אלאלוף: הוא לא מגיש את הדוחות לרשם כלשהו?
<לימור תוסיה כהן: אין כרגע רשות תאגידים ציבוריים.
<לימור תוסיה כהן: יש כרגע רק רשות חברות ממשלתיות.
<לימור תוסיה כהן: כפי שציינתי בפתיח, יש כוונה לקדם חוק מסגרת לתאגידים ציבוריים אבל כרגע מכל מיני סיבות זה לא קיים.
<נעה בן שבת: אבל יש ועדת ביקורת שבודקת.
<לימור תוסיה כהן: יש ועדת ביקורת.
אלי אלאלוף: מי מבקר את ועדת הביקורת?
<לימור תוסיה כהן: התאגיד הזה הוא תאגיד באחריות השרים.
<לימור תוסיה כהן: הם אלה שצריכים לבקר אותו.
אלי אלאלוף: זה לא במסגרת רשות החברות?
<לימור תוסיה כהן: אין.
<לימור תוסיה כהן: רשות החברות הממשלתיות כרגע לא מתעסקת בתאגידים ציבוריים.
<לימור תוסיה כהן: יש פיקוח מסוים של חוק יסודות התקציב, של אגף התקציבים.
אלי אלאלוף: מבקר המדינה?
<לימור תוסיה כהן: מבקר המדינה, כן.
<לימור תוסיה כהן: הקראנו את הסעיף שאומר את זה.
<גליה שגיא: בהמשך לקו שלך שתאגיד הוא לא תחת רשות ממשלתית, אנחנו מבקשים שהדוחות יפורסמו, שיהיה מינימום של שקיפות, שנוכל לפחות לראות אותם ושהציבור יוכל לראות אותם.
אלי אלאלוף: קניתי.
<גליה שגיא: מה זה אומר?
אלי אלאלוף: הם יכולים רק להסכים.
אלי אלאלוף: אני מציע לחברי הכנסת להחליט שהדוחות הכספיים של התאגיד יפורסמו במיוחד שאין גוף שמפקח עליהם, דבר שנראה לי מוזר.
אלי אלאלוף: אולי זה היה פותח קצת התמודדות עם הבעיות של תאגידי המים.
יעל גרמן: היה חוסך בעיות.
יעל גרמן: לתאגידי המים יש ביקורת.
אלי אלאלוף: ביקורת פנימית של מבקר הפנים.
אלי אלאלוף: אבל אתה מקים חברה ואפילו ללא מטרות רווח, אתה חייב להגיש דוח לרשם.
יעל גרמן: להערכתי מבקר המדינה רשאי לבקר.
אלי אלאלוף: זה לא מספיק.
אלי אלאלוף: מבקר המדינה עושה עבודה נפלאה אבל לא תמיד בזמן הנכון ובהתייחסות הנכונה, לצערי.
יעל גרמן: אין לו מספיק כוח אדם.
<גליה שגיא: שאלת תם.
<גליה שגיא: למה אי אפשר בתקופת מעבר כלשהי, עד שיוקם רשם של תאגידים, שזה יהיה תחת רשם החברות הממשלתיות?
אלי אלאלוף: אל תלכו לשם.
שולי מועלם-רפאלי: לא כדאי להוסיף במקום בו יש מספיק עומס.
אלי אלאלוף: לדעתי הפרסום חשוב.
<נעה בן שבת: אנחנו נוסיף אותו בסעיף קטן (ג).
<נעה בן שבת: הדוחות הכספיים של התאגיד יאושרו על ידי המועצה, יחתמו בשמה ויוגשו לשרים ולשר האוצר ויפורסמו באתר האינטרנט של שני המשרדים?
אלי אלאלוף: של שני המשרדים.
שולי מועלם-רפאלי: או באתר של התאגיד.
אלי אלאלוף: תוך זמן סביר.
אלי אלאלוף: הוא לא יפרסם את זה בעוד שנה.
אלי אלאלוף: יחד עם ההגשה לשרים, הוא יפרסם את זה.
שולי מועלם-רפאלי: אחרי האישור שלהם.
<לימור תוסיה כהן: החובה תקום עליהם מרגע שהדוחות מאושרים.
אלי אלאלוף: ברגע שיאושרו, יפורסמו.
<נעה בן שבת: ייחתמו, יוגשו ויפורסמו באתר האינטרנט.
אלי אלאלוף: ברוך הבא חבר הכנסת איציק שמולי.
אלי אלאלוף: לא שמו אותך במקום הנכון בסקר שהתפרסם הבוקר לגבי החברים הפופולריים ביותר.
איציק שמולי: כי אנחנו כאן, אדוני היושב ראש.
אלי אלאלוף: מי שעובד, לא יהיה פופולרי.
שולי מועלם-רפאלי: כמי שחזרה רק עתה, אני יכולה להגיד שעדיף להיות פופולריים בפנים מאשר בחוץ.
שולי מועלם-רפאלי: יש לזה תוצאות הרבה יותר משמעותיות.
<נעה בן שבת: שר האוצר רשאי לקבוע כללים לעריכת התקציבים והתכניות האמורים בסעיף קטן (א)(4).
<נעה בן שבת: בסוגריים שכאן יש הצעה לחייב את התאגיד לקבוע יעדים מדידים לפעולת התאגיד ועובדיו.
<נעה בן שבת: אני מבינה שאת חלוקת העבודה והצרכים מכתיבים המשרדים הרלוונטיים, אבל השאלה אם לא צריך להגיע לאיזה שהם יעדים מדידים כדי לראות מה התוצרים של הפיקוח הזה, מה התוצרים של הקמת התאגיד, מה התוצרים של פעולתו ולקבוע את זה כיעדים מדידים שגם אחרי כן אפשר להשוות אליהם ולראות מה הושג.
<נעה בן שבת: זאת אומרת, הערכה כוללת של פעולת התאגיד, להבין שהתאגיד הרי נועד להגביר את הפיקוח הווטרינרי.
<לימור תוסיה כהן: אני לא בטוחה שאני מבינה את מהות ההצעה.
<לימור תוסיה כהן: הרופאים שמועסקים על ידי התאגיד, יהיו להם יעדים שיותוו על ידי הרגולטורים.
<נעה בן שבת: אולי אפשר שהמועצה תפקח על העמידה ביעדים האלה, לכמה מפעלים הגיעו, כמה טון בדקו.
<אפרת אביאני: אולי בהתאם למדיניות הרגולטורים, כדי שלא יצא שהמועצה מקדמת איזה שהם מדדים ויעדים שלא עולים בקנה אחד עם המדיניות של הרגולטורים כי בסך הכול התאגיד הזה הוא כלי ביצוע.
אלי אלאלוף: כל פעם אתם מוסיפים מילה שהיא לא מתאימה.
אלי אלאלוף: התאגיד הזה או יהיה בעל סמכויות ברגולטור, או אל תעשו את זה אלא תמנו איזו קבוצת אהבלים שיעמדו דום כשהרגולטור יעבור.
אלי אלאלוף: תבינו, לא ממנים תאגיד כדי לעשות אותו קטן מראש אלא זה כדי להוציא חלק מהסמכויות של המשרדים.
אלי אלאלוף: תקשיבו טוב, להוציא חלק מהסמכויות של המשרדים ולהעביר אותן לרגולטור.
אלי אלאלוף: אם לא יהיה כך, אני אומר לכם שאנחנו נתנגד בצורה זו או אחרת.
אלי אלאלוף: אל תעשו כאן תאגיד של קבוצת אהבלים.
אלי אלאלוף: זה תאגיד עם ראש גדול, עם אחריות גדולה שהוא דואג לציבור, שדואג ליישום החוק, שדואג ליישום המדיניות של הרגולטור אבל הוא לא כלי משרת של הרגולטור.
אלי אלאלוף: תתפסו את זה טוב.
אלי אלאלוף: יש שם אנשים ברמה מקצועית גבוהה ולכן בבקשה, תקשיבו להם ולא תגידו כל הזמן שאתם הרגולטור.
אלי אלאלוף: ראינו מה עשה לנו רגולטור על הדבר הכי גדול שיכול היה להיות במדינה והפך לדבר הכי מצחיק של המדינה.
אלי אלאלוף: אני לא נותן יותר מדי סמכויות בלתי מוגבלות לרגולטור ובמיוחד שהוא ממנה גוף.
אלי אלאלוף: כאן יש גוף ותנו לו אחריות.
<אפרת אביאני: אם אפשר לחדד את מה שאדוני אמר לפני זמן מה.
<אפרת אביאני: אנחנו לא רוצים להגיע למצב של מאבק סמכויות.
אלי אלאלוף: זה טוב שיש חיכוכים.
<אפרת אביאני: בוא נניח שזה קורה.
אלי אלאלוף: אני לא רוצה שיהיה ברור.
אלי אלאלוף: יש כאן גוף עליון שכל הידע אצלו.
אלי אלאלוף: אני כאיש הפריפריה סובל כל הזמן מהתכנון של בית ספר לאימבצילים בירוחם שהיה צריך לקום באופקים.
אלי אלאלוף: תשתמשו במילה, תקשיבו למילה – אימבצילים.
אלי אלאלוף: כך כתוב בתכנית המתאר של ירוחם וזה בית ספר לאימבצילים.
אלי אלאלוף: זה תוכנן בירושלים העיר הקדושה שכל השכל נמצא בה.
אלי אלאלוף: תפסיקו עם זה.
אלי אלאלוף: תנו אפשרות לביזור הזה להיות אחראי.
אלי אלאלוף: הביזור הוא חלק אינטגרלי של התפתחות מערכת שלטונית ולא הריכוזיות.
אלי אלאלוף: ריכוזיות – וסליחה על הביטוי – דופקת את המערכת.
<לימור תוסיה כהן: אם אפשר להציע נוסח לעניין הזה.
<לימור תוסיה כהן: לקבוע יעדים מדידים למילוי תפקידיו של התאגיד לפי סעיף 32.
אלי אלאלוף: להציג את זה למועצה והמועצה תתווכח ויבוא הרגולטור ויגיד שלא מתאים לו, תתווכחו.
אלי אלאלוף: אבל יש לו אחריות.
<נעה בן שבת: אנחנו מורידים את בהתאם למדיניות.
<נעה בן שבת: זאת תהיה פסקה (6).
אלי אלאלוף: כי אחרת מי אתם רוצים שיבוא לשרת את הכלי האדיר הזה שמוקם?
אלי אלאלוף: זה כלי אדיר.
אלי אלאלוף: זאת לא קבוצת שחקני כדורגל, למרות שאני לא אוהב את ההשוואה.
<נעה בן שבת: 32י.
<נעה בן שבת: אי הגשת דוחות ומסמכים כנדרש על הפרת החובות בסעיפים 32ח ו-32ט(א)(5)(א) יחולו הוראות סעיף 33ד לחוק החברות הממשלתיות, בשינויים המחויבים.
<נעה בן שבת: 32יא.
<נעה בן שבת: סמכות שיורית של המועצה סמכות של התאגיד שלא הוקנתה לפי חוק זה לאורגן אחר של התאגיד, רשאית המועצה להפעילה.
<נעה בן שבת: אני רוצה לציין שיש לנו הוראה דומה לגבי המנהל הכללי.
<לימור תוסיה כהן: המנהל הכללי זה סמכויות ניהול.
<לימור תוסיה כהן: אלה שני דברים שונים.
<נעה בן שבת: 32יב.
<נעה בן שבת: תקופת הכהונה של חבר מועצה חבר המועצה, למעט מי שמונה לפי סעיף 32ז(א)(2) עד (5), ימונה לתקופה של ארבע שנים, ואולם השר או השרים שמינו אותו, לפי העניין, רשאים להאריך את כהונתו לתקופת כהונה אחת נוספת בלבד.
<לימור תוסיה כהן: זה צריך להיות השרים, ברוח התיקון שהצעת קודם ולא השר.
<רוית ארבל: המינוי הוא גם וגם.
<לימור תוסיה כהן: כרגע, כן.
<רוית ארבל: לכל התשעה.
<רוית ארבל: גם נציג משרד הבריאות צריך מינוי של שר החקלאות.
<נעה בן שבת: שר החקלאות צריך להסכים.
<נעה בן שבת: אם כן, האחרים יכולים להישאר שם בלי הגבלת זמן.
<לימור תוסיה כהן: בגלל שמדובר במינויים אקסאופיציו.